Вялікая драматычная актрыса Аляксандра Клімава “выходзіла на сцэну, каб ствараць, каб сэрцы біліся часцей, а душы станавіліся чысцей”, адзначалі крытыкі. Клімава сыграла больш за 80 галоўных роляў класычнага і сучаснага рэпертуару ў п’есах Уільяма Шэкспіра, Льва Талстога, Міхаіла Лермантава, Максіма Горкага. Рэпертуар спадарыні Аляксандры называлі каралеўскім, а яе — Каралевай тэатру.